ᱩᱞ

ᱩᱞ ᱥᱟᱭᱮᱬᱥᱤᱭᱟᱹ ᱧᱩᱛᱩᱢ 

ᱩᱞ  ( ) ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱡᱚ ᱠᱟᱱᱟ ᱾ ᱱᱚᱶᱟ ᱡᱚ ᱫᱚ ᱡᱚᱛᱚ ᱦᱚᱲ ᱜᱮ ᱟᱹᱰᱤ ᱠᱚ ᱠᱩᱥᱤᱭᱟᱜᱼᱟ ᱾ ᱥᱩᱯᱟᱹᱲᱤ ᱫᱚᱲᱚᱢ ᱟᱨ ᱵᱟᱦᱨᱮ ᱥᱟᱡᱟᱣ ᱨᱮᱦᱚᱸ ᱩᱞ ᱥᱟᱠᱟᱢ ᱞᱟᱹᱠᱛᱤᱜᱼᱟ ᱾ ᱟᱵᱚ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱦᱚᱸ ᱵᱟᱹᱦᱩ ᱜᱟᱹᱰᱤ ᱵᱟᱯᱞᱟ ᱡᱷᱚᱜ ᱩᱞ ᱥᱟᱠᱟᱢ ᱛᱮᱠᱚ ᱥᱟᱡᱟᱣᱟ, ᱥᱮᱸᱫᱽᱨᱟ ᱫᱟᱱ ᱡᱚᱠᱷᱮᱡ ᱡᱟᱶᱟᱭ ᱠᱚᱲᱟ ᱵᱟᱹᱦᱩ ᱩᱞ ᱥᱟᱠᱟᱢ ᱛᱮ ᱫᱟᱜᱼᱮ ᱛᱤᱨᱯᱤ ᱟᱭᱟ ᱾ ᱱᱚᱶᱟ ᱡᱚ ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱚᱛᱚ ᱯᱚᱱᱚᱛ ᱨᱮᱜᱮ ᱧᱟᱢᱚᱜᱼᱟ ᱾ ᱱᱚᱶᱟ ᱡᱚ ᱵᱮᱨᱮᱞ ᱨᱮᱫᱚ ᱯᱨᱭ ᱡᱚᱡᱚ ᱜᱮᱭᱟ ᱟᱨ ᱵᱤᱞᱤ ᱠᱟᱛᱮ ᱫᱚ ᱦᱮᱲᱮᱢ ᱵᱩᱡᱷᱟᱹᱣ ᱟ ᱾

 ᱱᱟᱜᱟᱢ 
ᱤᱝᱞᱤᱥ ᱛᱮ ᱩᱞ ᱨᱮᱭᱟᱜ ᱧᱩᱛᱩᱢ ᱫᱚ ᱢᱮᱝᱜᱚ (Mango) ᱠᱚ ᱢᱮᱛᱟᱜᱟ  ᱾ ᱱᱚᱶᱟ ᱟᱹᱲᱟᱹ ᱫᱚ ᱯᱚᱨᱛᱩᱜᱤᱡᱽ ᱧᱩᱛᱩᱢ "ᱢᱟᱝᱜᱚ" ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱢᱮᱝᱜᱚ ᱧᱩᱛᱩᱢ ᱫᱚ ᱢᱟᱞᱚᱭᱟᱞᱚᱢ ᱯᱟᱹᱨᱥᱤ ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱾ ᱯᱚᱨᱛᱩᱜᱤᱡᱽ ᱠᱚ ᱢᱮᱝᱜᱚ ᱧᱩᱛᱩᱢ ᱵᱷᱟᱨᱚᱛ ᱠᱷᱚᱱ ᱤᱫᱤ ᱠᱟᱛᱮ ᱤᱭᱩᱨᱚᱯ ᱨᱮᱠᱚ ᱯᱚᱨᱪᱟᱨ ᱞᱮᱜᱼᱟ ᱾ ᱢᱮᱝᱜᱚ ᱫᱚ ᱵᱤᱫᱮᱥ ᱦᱚᱲ ᱠᱚ ᱦᱟᱛᱟᱣ ᱟᱠᱟᱫ ᱯᱩᱭᱞᱩ ᱵᱷᱟᱨᱚᱛ ᱨᱮᱭᱟᱜ ᱟᱹᱲᱟᱹ ᱠᱟᱱᱟ ᱢᱮᱱᱛᱮ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱾ ᱪᱮᱫᱟᱜ ᱪᱮ ᱱᱚᱶᱟ ᱟᱹᱲᱟᱹ ᱫᱚ ᱢᱚᱬᱮ ᱜᱮᱞ ᱥᱟᱭᱟᱝ ᱠᱷᱚᱱ ᱯᱚᱨᱛᱩᱜᱤᱡᱽ ᱟᱹᱲᱟᱹ ᱢᱩᱨᱟᱹᱭ ᱨᱮ ᱧᱮᱞᱚᱜ ᱠᱟᱱᱟ ᱾

 ᱯᱚᱨᱠᱟᱨ 
ᱱᱚᱶᱟ ᱫᱷᱟᱹᱨᱛᱤ ᱨᱮ ᱢᱤᱫ ᱥᱟᱭ ᱠᱷᱚᱱ ᱵᱤᱥᱛᱤ ᱯᱚᱨᱠᱟᱨ ᱨᱮᱭᱟᱜ ᱩᱞ ᱢᱮᱱᱟᱜᱼᱟ ᱾ ᱚᱱᱟ ᱨᱮᱭᱟᱜ ᱟᱠᱟᱨ, ᱨᱚᱝ, ᱥᱚ, ᱥᱤᱵᱤᱞ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱜᱮᱭᱟ ᱾ ᱟᱹᱰᱤ ᱦᱚᱲ ᱠᱚ ᱠᱩᱥᱤᱭᱟᱜ ᱞᱮᱠᱟᱱ ᱠᱤᱥᱚᱢ ᱠᱚᱫᱚ ᱦᱩᱭᱩᱜ ᱠᱟᱱᱟ - ᱟᱞᱯᱷᱚᱱᱥᱚ, ᱵᱮᱸᱜᱟᱲᱯᱟᱹᱞᱤ, ᱛᱚᱴᱟᱯᱟᱹᱞᱤ, ᱱᱤᱞᱚᱢ, ᱫᱩᱥᱨᱤ, ᱞᱮᱸᱜᱽᱲᱟ, ᱜᱚᱯᱟᱞᱵᱷᱚᱜᱽ ᱮᱢᱟᱱ ᱾ ᱱᱚᱶᱟ ᱡᱚᱛᱚ ᱠᱚᱨᱮ ᱠᱷᱚᱱ ᱟᱞᱯᱷᱚᱱᱥᱚ ᱠᱤᱥᱚᱢ ᱜᱮ ᱥᱚᱨᱮᱥᱟ ᱾ ᱱᱚᱶᱟ ᱨᱮᱭᱟᱜ ᱥᱚᱸᱫᱷᱟᱲ ᱥᱚ, ᱱᱟᱯᱟᱭ ᱥᱤᱵᱤᱞ, ᱟᱹᱰᱤ ᱜᱟᱱ ᱨᱟᱥᱟ ᱢᱮᱱᱟᱜ ᱠᱷᱟᱹᱛᱤᱨ ᱦᱚᱲ ᱥᱟᱶ ᱵᱚᱸᱜᱟ ᱦᱚᱸ ᱱᱚᱶᱟ ᱡᱚ ᱫᱚ ᱟᱹᱰᱤ ᱠᱚ ᱠᱩᱥᱤᱭᱟᱜᱼᱟ ᱾

 ᱩᱞ ᱫᱟᱨᱮ 
ᱩᱞ ᱫᱟᱨᱮ ᱫᱚ ᱵᱟᱦᱟᱭ ᱮᱢᱟ, ᱚᱱᱟ ᱫᱚ ᱮᱱᱡᱤᱭᱚᱥᱯᱟᱹᱨᱢ ᱛᱷᱚᱠ ᱛᱮ ᱪᱟᱞᱟᱜ ᱠᱟᱱᱟ ᱾


ᱩᱞ  ᱫᱚ ᱦᱩᱭᱩᱜ ᱠᱟᱱᱟ ᱠᱨᱟᱱᱛᱤᱭᱚ ᱫᱟᱨᱮ ᱢᱮᱝᱜᱤᱯᱮᱨᱟ ᱤᱱᱰᱤᱠᱟ ᱫᱟᱨᱟᱭ ᱛᱮ ᱵᱮᱱᱟᱣ ᱢᱤᱫᱴᱟᱝ ᱡᱚᱢᱟᱜ ᱟᱱᱟᱜ ᱫᱷᱤᱨᱤ ᱨᱮᱭᱟᱜ ᱯᱷᱚᱞᱩ ᱾ ᱱᱚᱶᱟ ᱫᱚ ᱩᱛᱛᱚᱨᱼᱯᱚᱪᱷᱤᱢ ᱢᱟᱭᱟᱱᱢᱟᱨ, ᱵᱟᱝᱞᱟᱫᱮᱥ ᱟᱨ ᱩᱛᱛᱚᱨᱼᱯᱩᱨᱵᱚ ᱵᱷᱟᱨᱚᱛ ᱨᱮᱭᱟᱜ ᱛᱟᱞᱟ ᱴᱚᱴᱷᱟ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱾ ᱢᱟᱨᱮᱱ ᱚᱠᱛᱚ ᱠᱷᱚᱱ ᱫᱚᱠᱷᱤᱱ ᱟᱨ ᱫᱚᱠᱷᱤᱱᱼᱯᱩᱨᱵᱚ ᱮᱥᱤᱭᱟ ᱨᱮ ᱮᱢ ᱤᱱᱰᱤᱠᱟ ᱪᱟᱥ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱠᱷᱟᱹᱛᱤᱨ ᱛᱮ ᱵᱟᱨᱭᱟ ᱱᱟᱦᱟᱜ ᱩᱞ  ᱪᱟᱥ ᱦᱳᱭ ᱟᱠᱟᱱᱟ, "ᱵᱷᱟᱨᱚᱛᱤᱭᱚ ᱞᱮᱠᱟᱱ" ᱟᱨ "ᱫᱚᱠᱷᱤᱱᱼᱯᱚᱨᱚ ᱮᱥᱤᱭᱟ ᱞᱮᱠᱟᱱ" ᱾ ᱢᱮᱝᱜᱤᱯᱮᱨᱟ ᱡᱚᱱᱚᱥ ᱨᱮᱭᱟᱜ ᱮᱴᱟᱜ ᱮᱴᱟᱜ ᱡᱟᱹᱛ ᱦᱚᱸ ᱡᱚᱢᱟᱜ ᱟᱱᱟᱜ ᱯᱷᱚᱞᱮ ᱵᱮᱱᱟᱣᱼᱟ ᱡᱟᱦᱟᱫᱚ "ᱩᱞ" ᱦᱚᱸ ᱠᱚ ᱢᱮᱛᱟᱜᱼᱟ, ᱡᱟᱦᱟ ᱨᱮᱭᱟᱜ ᱡᱟᱹᱥᱛᱤ ᱦᱤᱸᱥ ᱜᱮ ᱢᱟᱞᱮᱭᱟ ᱨᱮᱭᱟᱜ ᱮᱠᱳᱨᱤᱡᱤᱭᱚᱱ ᱨᱮ ᱧᱟᱢᱚᱜᱼᱟ ᱾

ᱡᱮᱜᱮᱫ ᱡᱟᱠᱟᱛ ᱨᱮ, ᱩᱞ ᱨᱮᱭᱟᱜ ᱵᱮᱥ ᱥᱟᱭ ᱜᱟᱱ ᱪᱟᱥ ᱢᱮᱱᱟᱜᱼᱟ ᱾ ᱪᱟᱥ ᱨᱮᱭᱟᱜ ᱪᱮᱛᱟᱱ ᱴᱮᱦᱟᱴ ᱠᱟᱛᱮ ᱩᱞ ᱡᱚ ᱨᱮᱭᱟᱜ ᱯᱚᱨᱤᱢᱟᱱ, ᱜᱚᱲᱦᱚᱱ, ᱢᱚᱫᱽᱫᱷᱟᱹᱨ, ᱪᱚᱞᱟᱹ ᱨᱮᱭᱟᱜ ᱨᱚᱝ ᱟᱨ ᱢᱚᱥ ᱨᱮᱭᱟᱜ ᱨᱚᱝ ᱨᱮ ᱵᱷᱮᱜᱟᱨ ᱛᱟᱦᱮᱸᱱᱟ, ᱡᱟᱦᱟᱸ ᱫᱚ ᱯᱷᱮᱞᱮ ᱤᱭᱚᱞᱳ, ᱥᱳᱱᱟ, ᱜᱨᱤᱵ ᱥᱮ ᱠᱚᱢᱞᱟ ᱦᱩᱭ ᱫᱟᱲᱮᱭᱟᱜᱼᱟ ᱾ ᱩᱞᱡᱚ  ᱫᱚ ᱵᱷᱟᱨᱚᱛ,ᱯᱟᱠᱤᱥᱛᱟᱱ ᱟᱨ ᱯᱷᱤᱞᱤᱯᱤᱱᱥ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱡᱚᱵᱮ.ᱞᱮ.  ᱟᱨ ᱩᱞᱫᱟᱨᱮ  ᱫᱚ ᱦᱩᱭᱩᱜ ᱠᱟᱱᱟ ᱵᱟᱝᱞᱟ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱫᱟᱨᱮ ᱾

 ᱩᱞ ᱨᱮᱭᱟᱜ ᱜᱩᱱ 
ᱩᱞ ᱫᱟᱨᱮ ᱨᱟᱱ ᱛᱮᱭᱟᱨ ᱠᱚᱨᱮ ᱦᱚᱸ ᱠᱟᱹᱢᱤ ᱨᱮ ᱦᱟᱹᱡᱩᱜᱼᱟ ᱾ ᱚᱱᱟ ᱨᱮ ᱟᱹᱰᱤ ᱜᱟᱱ ᱱᱤᱣᱴᱨᱤᱮᱱᱴᱥ ᱠᱚ ᱛᱟᱦᱮᱸᱱᱟ ᱟᱨ ᱦᱚᱲᱢᱚ ᱞᱟᱹᱜᱤᱫ ᱛᱮ ᱦᱚᱸ ᱵᱮᱥ ᱜᱮᱭᱟ ᱾ ᱩᱞ ᱨᱮ ᱫᱚ ᱒᱕᱐ ᱠᱤᱞᱚ (᱖᱐ Kcal) ᱜᱟᱱ ᱛᱟᱠᱚᱛ ᱢᱮᱱᱟᱜᱟ ᱚᱠᱟ ᱫᱚ ᱥᱮᱣ (Apple) ᱠᱷᱚᱱ ᱫᱚ ᱠᱟ.ᱛᱤᱡ ᱡᱟᱹᱥᱛᱤ ᱜᱮᱭᱟᱭ ᱾ ᱩᱞ ᱨᱮ ᱟᱹᱰᱤ ᱜᱟᱱ ᱱᱩᱴᱨᱤᱮᱱᱴᱥ (nutrients) ᱢᱮᱱᱟᱜᱼᱟ ᱢᱮᱱᱠᱷᱟᱱ ᱚᱱᱟ ᱨᱮ Vitamin C ᱟᱨ folate ᱡᱟᱹᱥᱛᱤ ᱢᱮᱱᱟᱜᱼᱟ ᱚᱠᱟ ᱦᱚᱲᱢᱚ ᱞᱟᱹᱜᱤᱫ ᱛᱮ ᱩᱵᱤ ᱞᱟᱵᱠᱟᱨᱤ ᱠᱟᱱᱟ ᱾
 ᱱᱟᱯᱟᱭ ᱜᱩᱱ 
ᱩᱞ ᱫᱚ ᱥᱤᱛᱩᱝ ᱨᱤᱛᱩ ᱨᱮ ᱡᱟᱹᱥᱛᱤ ᱦᱩᱭᱩᱜᱼᱟ, ᱛᱤᱱᱟᱹᱜ ᱜᱟᱱ ᱩᱞ ᱫᱟᱨᱮ ᱫᱚ ᱱᱚᱠᱟ ᱢᱮᱱᱟᱜᱼᱟ ᱚᱠᱟ ᱡᱷᱚᱛᱚ ᱥᱮᱨᱢᱟ ᱡᱚ ᱮᱢᱟᱭ ᱾ ᱱᱚᱶᱟ ᱫᱟᱨᱮ ᱥᱟᱦᱟᱱ ᱞᱮᱠᱷᱟ ᱦᱚᱸ ᱠᱚ ᱠᱟᱹᱢᱤ ᱨᱮ ᱠᱚ ᱟᱹᱜᱩᱭᱜᱮᱭᱟ ᱾ ᱱᱚᱶᱟ ᱩᱞ ᱨᱮᱭᱟᱜ ᱫᱚ ᱟᱭᱩᱨᱵᱮᱫᱽ ᱨᱮ ᱦᱚᱸ ᱠᱚ ᱠᱟᱹᱢᱤ ᱨᱮ ᱟᱹᱜᱩᱭ ᱜᱮᱭᱟ ᱠᱚ ᱾

 ᱩᱞ ᱪᱟᱥ 
ᱩᱞ ᱪᱟᱥ ᱫᱚ ᱯᱩᱨᱟᱹ ᱥᱤᱧᱚᱛ ᱫᱤᱥᱚᱢ ᱨᱮ ᱡᱟᱹᱥᱛᱤ ᱠᱚ ᱪᱟᱥᱟ ᱾

 ᱪᱤᱛᱟ.ᱨ ᱠᱚ 


 ᱵᱟᱦᱨᱮ ᱡᱚᱱᱚᱲ 
ᱥᱟᱫᱷᱟᱨᱚᱬ ᱧᱩᱛᱩᱢ ᱛᱮ ᱫᱟᱨᱮ ᱠᱚᱣᱟᱜ ᱛᱟᱹᱞᱠᱟᱹ

 ᱠᱷᱟᱴᱚ ᱚᱞ 

 ᱟᱨᱦᱚᱸ ᱯᱟᱲᱦᱟᱣ ᱢᱮ 
 Litz, Richard E. (ed. 2009). The Mango: Botany, Production and Uses (2nd edition). CABI.  

 ᱟᱸᱴ ᱟᱹᱲᱟᱹ 

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱫᱟᱨᱮ
ᱛᱷᱚᱠ:ᱡᱚ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ
ᱛᱷᱚᱠ:ᱣᱤᱠᱤᱢᱩᱨᱟᱹᱭ ᱥᱟᱞᱟᱜ ᱡᱩᱲᱟᱹᱣ ᱠᱟᱱ ᱥᱟᱦᱴᱟ